b'\n_START_ARTICLE_\nCooper Car Company\n_START_PARAGRAPH_\nCooper Car Company je nekdanje mo\xc5\xa1tvo Formule 1, ki sta ga leta 1947 ustanovila Charles Cooper in njegov sin John Cooper. V poznih 50-tih in zgodnjih 60-tih je mo\xc5\xa1tvo sodelovalo v najvi\xc5\xa1jih razredih moto\xc5\xa1porta, Formuli 1, dirki Indianapolis 500 in reliju. Dvakrat je osvojilo tako naslov konstruktorskega kot tudi dirka\xc5\xa1kega prvaka v sezonah 1959 in 1960. Oba dirka\xc5\xa1ka naslova za Cooper je osvojil Britanec Jack Brabham._NEWLINE_Njihov najuspe\xc5\xa1nej\xc5\xa1i dirkalnik Cooper 500 je zmagal kar na 64 od 78 pomembnej\xc5\xa1ih dirk na katerih je nastopal med letoma 1951 in 1954. V sezoni 1959 sta postala mo\xc5\xa1tvo Cooper in dirka\xc4\x8d Brabham prva v zgodovini Formule 1, ki sta zmagala z dirkalnikom, ki je imel motor name\xc5\xa1\xc4\x8den zadaj. V devetih letih je mo\xc5\xa1tvo Cooper sodelovalo na 129 dirkah Formule 1 in zmagalo na \xc5\xa1estnajstih.'